open-index/open-wikipedia-markdown huggingface dataset:
Կարեն Մոմջյան

**Կարեն Խաչիկի Մոմջյան** (), հայ փիլիսոփա։ Փիլիսոփայական գիտությունների դոկտոր (1989), պրոֆեսոր (1990):

Խաչիկ Մոմջյանի որդին։

## Կենսագրություն
Կարեն Մոմջյանը ծնվել է 1948 թվականին փիլիսոփա Խաչիկ Մոմջյանի ընտանիքում։ 1971 թվականին ավարտել է Մոսկվայի պետական համալսարանը, 1974 թվականին՝ նույն համալսարանի ասպիրանտուրան։ 1974 թվականից դասախոսում է Մոսկվայի պետական համալսարանում, 1989 թվականից սոցիալական փիլիսոփայության ամբիոնի վարիչն է։ Նրա ղեկավարությամբ մի ռուս փիլիսոփա Վլադիսլավ Եվգենիի Բուգերա պաշտպանեց դոկտորական դիսերտացիան։

Աշխատությունները վերաբերում են հասարակագիտության մեթոդաբանական հիմնախնդիրներին, սոցիալական համակարգերի վերլուծության կառուցվածքային-գործառութային սկզբունքներին, գործունեության սոցիալ-փիլիսոփայական հայեցակարգին։ Բուհական դասագրքերի հեղինակ է։

## Պարգևներ, մրցանակներ
* «Մոսկվայի համալսարանի պատվավոր պրոֆեսոր» (2006 թ.) պատվավոր կոչում
* «ՌԴ մասնագիտական բարձրագույն կրթության պատվավոր աշխատակից» կրծքանշան
* «Մոսկվայի Լոմոնոսովի անվան պետական համալսարանի 250-ամյակ» կրծքանշան
* «850-ամյա Մոսկվա» կրծքանշան

## Երկեր
* Концептуальная природа исторического материализма. М., 1982; 
* Место исторического материализма в системе общественных наук. [В соавт.] // Исторический материализм как социально-философская теория. М., 1982; 
* Критика современной буржуазной социальной философии // М.; Категории исторического материализма: системность, развитие. М., 1986; Что такое общество? М., 1991; Исторические закономерности. М., 1991; 
* The fate of Marxism in post-totalitarian Russia // Democratization. Washington, 1992. 
* № 2; Даже гений не может быть революционером и ученым сразу // Марксизм: pro и contra. M., 1992; 
* Что такое общество? // Человек и общество. Кн.1. М., 1993; 
* "Анатомия" общества // Там же; Функционирование и развитие общества // Там же; Закономерности исторического процесса // Там же; Социум. Общество. История. Ч.1. М., 1994; 
* Состояние и перспективы отечественной социальной философии // Проблемы преподавания философии в высшей школе. М., 1996; Философия. Учебник для вузов в 2 ч. [В соавт.]. М., 1996; 
* Общество и история глазами философа // Философия. Учебник для студентов вузов. В 2 т. М., 1997;
* Введение в социальную философию. М., 1997; Философия. Учение о бытии, познании и ценностях человеческого существования. Учебник. [В соавт.]. М., 1999; Понятие общества // Обществознание. Уч. пос. для поступающих в вузы. М., 1999; 
* Человек. Общество. История // Обществознание. М. 2000.

## Ծանոթագրություններ

Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Մոսկվայի պետական համալսարանի շրջանավարտներ
Կատեգորիա:Մոսկվայի պետական համալսարանի փիլիսոփայության ֆակուլտետի շրջանավարտներ
Կատեգորիա:Փիլիսոփայական գիտությունների դոկտորներ
Աննե Քարին Էլսթադ

**Աննե Քարին Էլսթադ** (, ), նորվեգացի գրող, մի շարք ազգային գրական մրցանակների դափնեկիր։

Էլսթադը ծնվել է գյուղացու ընտանիքում՝ Նորվեգիայի Վեստլանն վարչատարածքային մասում, 1938 թվականի հունվարի 19-ին։ Երբ նա դեռ 14 տարեկան է եղել, մայրը մահացել է, և  նա  ստիպված է եղել զբաղվել տնտեսությամբ։ Մահացել է 2012 թվականի ապրիլի 4-ին։

Ռուսերեն է թարգմանվել Էլսթադի առաջին վեպը, «Folket på Innhaug», ռուսերեն թարգմանությամբ առաջին անգամ հրատարակվել է 1976 թվականին «Իննհաուգրի ագարակում»։

## Շարադրություններ
* *Folket på Innhaug* (1976), ()
* *Magret* (1977)
* *Nytt rotfeste* (1979)
* *Veiene møtes* (1980)
* *Senere, Lena* (1982)
* *Sitt eget liv* (1983)
* *-for dagene er onde* (1985)
* *Maria, Maria* (1988)
* *Eg helsar deg, Nordmør*e (1989)
* *Julie* (1993)
* *Som dine dager er* (1995)
* *Lenker* (1998)
* *Fri* (2000)
* *Odel* (2003)
* *Hjem* (2006)

## Ծանոթագրություններ

## Արտաքին հղումներ
* Աննե Քարին Էլսթադ 
*  «Իննհաուգրի ագարակում» գիրքը

Կատեգորիա:20-րդ դարի կին գրողներ
Կատեգորիա:Գրողներ այբբենական կարգով
Կատեգորիա:Նորվեգացի կին գրողներ
Կատեգորիա:Նորվեգացի վիպասաններ
Սերադելա

**Սերադելա**, թեթև ավազային հողերում մշակվող խոտաբույս։ Այդ հողերում ստացվում է 150-250 ց/հ կանաչ զանգված։ 100 կգ կանաչ զանգվածը համարժեք է 17,1 կերային միավորի, պարունակում է 24 կգ մարսելի սպիտակուց։ Սերադելան օգտագործվում է նաև որպես արոտ։ Դիմացկուն է արածեցման նկատմամբ։ Ցել զբաղեցնող և լավ մեղրատու բույս է։ Մշակվում է Բելառուսում, մերձբալթյան երկրներում, Ռուսաստանում։

## Նկարագրություն

մինի|ձախից
thumb|Պտուղների տեսքը, որոնք անուն են տվել սեռին:
Սերադելան (Oznithopus sativa Brot.) միամյա բույս է։ Ցողունները ուժեղ են ճյուղավորվում, ունեն մինչև 50 սմ բարձրություն։ Ցողունը և ճյուղերը խիտ պատված են փետրաձև նուրբ տերևներով, որոնք կազմված են 6-10 զույգ նշտարաձև տերևիկներից։ Ծաղիկները մանր են, վարդագույն։ Ծաղկում է շատ առատ և երկար ժամանակով։
Փոշոտվում է խաչաձև։ Պտուղն ունդ է, 2,5-3,0 սմ երկարությամբ, համրիչանման։ Կալսելիս բաժանվում է մասնիկների։ Յուրաքանչյուր մասնիկ պարունակում է մեկ սերմ։
Սերադելան ջերմության նկատմամբ պահանջկոտ չէ, դիմանում է -8&nbsp;°C սառնամանիքներին։ Շատ խոնավասեր է։ Լավ է աճում, երբ հողի խոնավությունը հավասար է դաշտային սահմանային խոնավունակության 70-80%-ին։ Սկզբնական շրջանում դանդաղ է աճում։ Լավագույն սորտերից են Սկորոսպելկա 3587, Վիլնյալե և այլն։

## Մշակում
Սերադելան մշակվում է ծածկոցի տակ և մաքուր վիճակում։ Ցանքը կատարում են վաղ գարնանը։ Ցանքի նորման կանաչ զանգվածի և խոտի համար կազմում է 45-50 կգ/Հա, իսկ սերմի համար՝ 30-35 կգ/Հա։
Ցանում են 2-2,5 սմ խորությամբ։ Կանաչ զանգվածի և խոտի համար հնձվում է ծաղկման շրջանում, իսկ սերմի համար՝ երբ ներքևի ունդերը հասունացել են։

## Ծանոթագրություններ

Կատեգորիա:Խոտաբույսեր
Հալդիս Մուրեն Վեսոս

**Հալդիս Մուրեն Վեսոս** (  ),  նորվեգացի բանաստեղծուհի, թարգմանչուհի, մանկական գրքերի հեղինակ։ Գրել է նոր նորվեգերենով։

## Կենսագրություն
Վեսոսը ծնվել է 1907 թվականի նոյեմբերի 18-ին Տրյուսիլում։Գրական նորամուտը եղել է «Տավիղ և դաշույն» (1929) գրքով։  1931 թվականին ամուսնացել  է Թարյե Վեսոսի հետ։ Թատրոնի համար նախատեսված թարգմանված և վերամշակված դրամաների հեղինակ։ Մահացել է 1995 թվականի սեպտեմբերի 8-ին Օսլոյում։ Դուստրը՝ գրող Հուրի Վեսոսը, ծնվել է 1939 թվականին։

## Մրցանակներ
Բազմաթիվ մրցանակների դափնեկիր, այդ թվում նաև պատվավոր Բրագի մրցանակի դափնեկիր, որին նա արժանացել է 1994 թվականին։ 1995 թվականից սկսած  Նորվեգիայում հանձնվում է բանաստեղծական Հալդիս  Մուրեն Վեսոսի մրցանակը (այս մրցանակը հանձնվում է նորվեգացի բանաստեղծներին)։

## Տես նաև
* Հալդիս Մուրեն Վեսոսի մրցանակ

## Գրականություն
Халлдис Мурен-Весос // Из норвежской поэзии: 10 норвежских лириков / Сост. И. Дмоховская, Л. Горлина; Послесл. Л. Горлиной; Ред. К. Фёдорова. — М.: Прогресс, 1967. — С. 31—38. — 104 с.

## Ծանոթագրություններ

## Արտաքին հղումներ
* Հալդիս Մուրեն Վեսոս

Կատեգորիա:20-րդ դարի թարգմանիչներ
Կատեգորիա:20-րդ դարի կին գրողներ
Կատեգորիա:Կին մանկագիրներ
Կատեգորիա:Նորվեգացի բանաստեղծուհիներ
Կատեգորիա:Նորվեգացի գրողներ
Կատեգորիա:Նորվեգացի թարգմանիչներ
Կատեգորիա:Նորվեգացի մանկագիրներ
Հենրիկ Պողոսյան

**Հենրիկ Անդրեյի Պողոսյան** (), խորհրդային պետական, քաղաքական գործիչ։ Արցախի ազգային-ազատագրական շարժման առաջնորդներից։ Համարվում է ԼՂԻՄ մարզկոմի վերջին առաջին քարտուղարը (փետրվարի 24, 1988 թվական-նոյեմբերի 26, 1991 թվական)։ ԽՍՀՄ ժողովրդական պատգամավոր (1989-1991 թվականներ)։

## Կենսագրություն
Հենրիկ Պողոսյանը ծնվել է 1931 թվականին Ստեփանակերտում։ 1955 թվականին ավարտել է Մոսկվայի գյուղատնտեսական մեխանիզացիայի և էլեկտրաֆիկացիայի ինստիտուտը։ 1955-1971 թվականներին ԼՂԻՄ-ում զբաղեցրել է տարբեր պատասխանատու պաշտոններ, 1971-1974 թվականներին եղել է Ստեփանակերտի քաղգործկոմի նախագահի առաջին տեղակալ, միաժամանակ՝ ագրոարդյունաբերության կոմիտեի նախագահ։ 1988 թվականի փետրվարին ընտրվել է կոմկուսի ԼՂԻՄ մարզկոմի առաջին քարտուղար, 1989 թվականից՝ ԼՂ Ազգային խորհրդի անդամ։ ԽՍՀՄ ԳԽ նախագահության ԼՂ-ին նվիրված 1988 թվականի հուլիսի 18-ի նիստում հիմնավորել է Ադրբեջանական ԽՍՀ կազմում ԼՂԻՄ-ի մնալու անհնարինությունը. իր ղեկավարման ընթացքում քայլեր է ձեռնարկել խնդրի խաղաղ կարգավորմանը։

## Պարգևներ
ԼՂՀ Սուրբ Գրիգոր Լուսավորիչ շքանշան

## Գրականություն
* Арутюнян В. Б., Генрих Погосян лидер Арцаха 1988, Эчмиадзин, 2000.
* Malkasian, Mark (1996), Gha-ra-bagh!, Wayne State University Press, ISBN 0-8143-2604-8.
* de Waal Thomas. Black Garden: Armenia and Azerbaijan Through Peace and War. — New York: New York University Press, 2003. — ISBN 9780814719459.
* Kaufman, Stuart J. (2001), Modern Hatreds: The Symbolic Politics of Ethnic War, Cornell University Press, ISBN 0-8014-8736-6.

## Ծանոթագրություններ

Կատեգորիա:Արցախի քաղաքական գործիչներ
Կատեգորիա:ԼՂԻՄ Ազգությունների Խորհրդի պատգամավորներ
Կատեգորիա:Լեռնային Ղարաբաղի մարզկոմի առաջին քարտուղարներ
Կատեգորիա:Խորհրդահայեր
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հոկտեմբերյան հեղափոխության շքանշանով պարգևատրվածներ
Էլլադա Չախոյան

**Էլլադա Անդրանիկի Չախոյան**  (, ), հայ օպերային երգչուհի (սոպրանո)։ ՀԽՍՀ վաստակավոր արտիստ (1984)։

## Կենսագրություն
Էլլադա Չախոյանը ծնվել է 1949 թվականի ապրիլի 25-ին, Երևանում։ Սովորել է Երևանի երաժշտական դպրոցի դաշնամուրի դասարանում։ 1972 թ. ավարտել է Երևանի Կոմիտասի անվան պետական կոնսերվատորիայի օպերային երգեցողության բաժինը՝ Գոհար Գասպարյանի դասարանը։ 1977 թ. մասնագիտական դասընթացներ է ունեցել «Լա Սկալա» օպերայում։ 1972-1987 թվականներին եղել է Երևանի Ալ. Սպենդիարյանի անվան օպերայի և բալետի պետական ակադեմիական թատրոնի մենակատար։ Հանդես է եկել հետևյալ օպերաներում՝ Ռոսինիի «Սևիլյան սափրիչ» (Ռոզինա), Ջ. Վերդիի «Ռիգոլետտո» (Ջիլդա), «Կարմեն» (Կարմեն), Գ. Դոնիցետտիի «Լուչիա դի Լամերմուր» (Լուչիա) և այլն։  1973 թ. արժանացել է Գլինկայի անվան համամիութենական,  1981 թ.՝ Մարիա Կալլասի անվան միջազգային վոկալիստների մրցույթների դափնեկրի կոչման, 1984 թ. ՀԽՍՀ վաստակավոր արտիստի կոչման։ Բնակվում է ԱՄՆ Լոս Անջելես քաղաքում։

## Կատարումներ
* Ռոզինա
* Ջիլդա
* Ֆրասկիտա «Կարմեն»
* Լուչիա

## Պարգևներ, մրցանակներ
* Հայկական ԽՍՀ վաստակավոր արտիստ (1984)
* Գլինկայի անվան համամիութենական վոկալիստների մրցույթի դափնեկիր  ( 1973)
* Մարիա Կալասի անվան վոկալիստների միջազգային մրցույթի դափնեկիր.  Աթենքում (2-րդ պող., 1981)

## Հիշատակումներ
* Ն.  Ազատյան  Երգչուհու ելույթը / / Կոմունիստ. Երևան. 1974 թ. Մայիսի 14։
* Լ .Պարզյան Էլլադա Չախոյան // Մ. Ֆ. 1976 թ .: № 16. Ս.
* Կ. Սարկիսյան  Կատարողականության արվեստ // Կոմունիստ։ Երևան. 1976 թ. Հունիսի 25։
* Ջ. Քոչինյան  Ոգեշնչող արվեստ // Կոմսոմոլետներ։ Երևան. 1978 թ.
*Օ. Միրկինա  Բարձր վարպետություն // Վաչ։ Լենինգրադ. 1978 թ. Սեպտեմբերի 12-ը։
* Է. Չախոյան  «Լա Սկալա» դպրոցում // Մ. Ֆ. 1978 թ .: № 23. հետ, 17։
* Կ. Սարգիսյան  Դասախոսություն և ոգեշնչում ... / Կարգ. Հայաստան. 1980 թ., Թիվ 9, էջ 64-66։
* Մ. Սպերանյան  Էլլադա Չախոյան // Ս. կին. 1980 թ .: № 3. էջ 37։
* Ն. Ազատյան  Երգչուհու  մեծ հաջողությունները/ / Կոմունիստ։ Երևան. 1981. Հուլիսի 3-ին։
* Յուրի Առաքելյան  Երգչուհու հաջողությունները / / Պրավդա։ 1981. Օգոստոսի 2
* Ն. Ազատյան  Նոր հանդիպում երգչուհու հետ / / Կոմսոմոլեց։ Երևան. Ապրիլի 7-ը
* Յ. Դովալենկո  Երգում է Էլլադա Չախոյանը // Կոմունիստ։ Երևան. 1983 թ. Փետրվարի 16
* Ի. Զոթովա Էլլադա Չախոյան // ՍՄ. 1985 թ .: № 7. էջ 41-45։
* Ի. Զոլոտովա  Գտիր ինքդ քեզ ... / / Կոմունիստ։ Երևան. 1986 թ. Մարտի 8։
* Վոկալա-հանրագիտարանային բառարան

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:ՀԽՍՀ վաստակավոր արտիստներ
Կատեգորիա:Հայ երգչուհիներ
Կատեգորիա:Հայ օպերային երգչուհիներ
Հիլդե Ֆեննե

**Հիլդե Ֆեննե** (), (), նորվեգացի բիաթլոնիստուհի, 2013 թվականի աշխարհի չեմպիոն՝ էստաֆետում։ Նորվեգիայի բիաթլոնի հավաքականի անդամ։ Նաև մասնագիտացել է երկար տարածությունների մրցավազքերում, անձնական լավագույն արդյունքը՝ 10:14.21 րոպե 3000 մետրում գրանցել է 17 տարեկանում։ 2014 թվականի Բիաթլոնի Եվրոպայի առաջնությունում 4×6 կմ էստաֆետայում արժանացել է բրոնզե մեդալի։

## Սպորտային կարիերա
2012/2013 թվականի բիաթլոնի աշխարհի գավաթի մրցաշրջանում Ֆեննեն դարձել է Նորվեգիայի ազգային հավաքականի լիիրավ անդամ։ Մրցաշրջանի առաջին միավորները երիտասարդ բիաթլոնիստը նվաճել է շվեդական Էստերսունդի առաջին փուլում։ Սպրինտում Հիլդեն 3 վրիպումով զբաղեցրել է 30-րդ հորիզոնականը։ Երկրորդ փուլում արդյունքները գոհացուցիչ չէին, ընդամենը 80-րդ հորիզոնականը սպրինտում (4 +1): Այնուամենայնիվ, էստաֆետի վերջին մրցավազքում Ֆենեն թիմակիցների հետ նշում է հաղթանակը։ Հաջորդ փուլում Ֆենեն չի մասնակցում։ Հիլդեն վերադառնում է աշխարհի գավաթի խաղարկության 4-րդ փուլում, որը տեղի է ունենում գերմանական Օբերհոֆում։ Էստաֆետայում, նորվեգացիները զբաղեցնում են իրենց համար համեստ չորրորդ հորիզոնականը, իսկ Հիլդեն անցնում է տուգանային շրջանի։ Սպրինտում երիտասարդ մարզիկը կարողանում է զբաղեցնել 54-րդ հորիզոնականը (3 + 3), որն իրավունք է տալիս մտնել հետապնդման մրցավազքի մեջ պայքարի։ Հետապնդման մրցավազքում Ֆեննեն ավարտում է 31-րդը։ Նորվեգացիները և Ֆեննեն մասնավորապես, կարողանում են վերադարձնել առաջին տեղը էստաֆետում արդեն հաջորդ՝ 5-րդ փուլում, որը տեղի է ունենում Ռուփոլդինգում։ Վեցերորդ փուլում Ֆեննեն չի մասնակցում։ Էստաֆետում Ֆեննեն այնքան էլ հաջող հանդես չի գալիս՝ գնալով տուգանային շրջան, բայց Սյուննյովա Սուլեմդալը և Թուրա Բերգերը հավաքականին դուրս են բերում առաջին հորիզոնական՝ նվաճելով ոսկե մեդալ։ Այսպիսով 19 տարեկանում Ֆեննեն դառնում է աշխարհի չեմպիոն։ Աշխարհի գավաթի խաղարկությունից հետո Հիլդեն բաց է թողնում հաջորդ՝ 7-րդ փուլը, որը տեղի է ունենում Հոլմենկոլլենում։

### Պատանեկան նվաճումներ

## Ծանոթագրություններ

## Գրականություն
* 

## Արտաքին հղումներ
* Fiche de la biathlète, site de l'Union internationale de biathlon. 

Կատեգորիա:Նորվեգացի բիաթլոնիստուհիներ
Ռայգրասներ

**Ռայգրասներ**, բազմամյա և միամյա խոտաբույսեր։ Ավելի շատ մշակում են նրա երկու տեսակները, որոնք պատկանում են տարբեր բուսաբանական ցեղերի։

## Բարձր ռայգրաս

Բարձր ռայգրասը (Arrenatherum elatius M. et K. կամ Avena elatior L.) առավելագույն բերքը տալիս է ցանքի երկրորդ տարում։ Վաղ ճմուտ առաջացնող բազմահար բույս է, մեկ վեգետացիայի ընթացքում հնձվում է 2-3 անգամ։

## Նկարագրություն

մինի|ձախից
Բարձր Ռայգրասը բազմամյա է, տալիս է բարձր (1.0-1.8 մ) ցողուններ։ Ունի խիստ զարգացած արմատներ, որոնք տարածվում են հիմնականում վարելաշերտում։ Թուփը ցանցառ է և կանգուն։ Հուրանը ցանցառ է։ Հասկիկները ունեն 2-ական ծաղիկներ։ Բարձր ռայգրասը զգայուն է սառնամանիքների նկատմամբ, դիմանում է ժամանակավոր երաշտին:Պակաս խոնավասեր է, քան մարգագետնային շյուղախոտը։ Համեմատաբար շուտ է ծաղկում, ցողունները շատ շուտ կոպտանում են։ 100 կգ խոտը պարունակում է 46 կերային միավոր, 2.4 կգ մարսելի սպիտակուց։ Աճման տեմպը բավականին ուժեղ է, յուրաքանչյուր հնձից հետո շատ կարճ ժամանակամիջոցում տալիս է բարձր ցողուններ, սակայն ուժեղ տուժում է ժանգից։
Բարձր ռայգրասը ծածկոցի առաջացրած ստվերից երբեմն խիստ տուժում է։ Սերմարտադրականությունը բավական բարձր է, հեկտարից ստացվում է մինչև 9.0 ց բերք։ Հատիկները մեկ տարի մնալուց հետո զգալի չափով կորցնում են իրենց ծլունակությունը, չորրորդ տարում նրանց շատ քիչ տոկոսն է ծլում։ Հայաստանում թեքություններն ամրացնելու, արոտներն ու խոտհարքները բարելավելու գործում բարձր ռայգրասի նշանակությունը շատ մեծ է։ Այն որպես խառնուրդ կարող է մշակվել առվույտի և կորնգանի հետ։
Բարձր ռայգրասի 1000 հատիկի զանգվածը 3.2 գ է, դաշտային ծլունակությունը 50%-ից բարձր չէ, ցանքի նորման՝ 25-30 կգ/հա։ Հատիկները խոշոր են, ուստի ցանքը կատարվում է 2-2.5 սմ, իսկ չոր հողերում՝ մոտավորապես 2.5-3.0 սմ խորությամբ։

Աշնանը ցանելու դեպքում բարձր ռայգրասից անհամեմատ ավելի շատ բերք է ստացվում։

Աշնանացանը որպես ծածկոց ցանելուց հետո նույն օրը պետք է ցանել բարձր ռայգրասը, իսկ հաջորդ գարնանը՝ կորնգանը, կամ առվույտը։
Բերքահավաքը խոտի համար պետք է կատարել նախքան ծաղկելը։ Ուշացնելու դեպքում ցողունները ոչ միայն կոպտանում են, այլև դառնավուն համ են ունենում։
Բարձր ռայգրասի հատիկները շատ շուտ են թափվում։ Հատիկի բերքահավաքը պետք է կատարել կոմբայնով՝ մոմային հասունացման վերջում։

## Բազմահար ռայգրաս
Բազմահար ռայգրասը(Lolim multiflorum Lam.) տաք շրջանների, ջրովի հողերի մշակաբույս է։ Մեկ վեգետացիայի ընթացքում կարող է հնձվել մինչև վեց անգամ։ Բերքատվությունը բարձր է, լավ մշակելու դեպքում հեկտարից կարելի է ստանալ 150-160 ց չոր խոտ։ Խասը ցանքերում լավագույն բաղադրամաս է առվույտի համար։
Բազմահար ռայգրասի ցանքը կարելի է կատարել գարնանը ծածկոցի տակ։ Որպես ծածկոցային մշակաբույս կարելի է վերցնել ցորենը կամ գարին։ Ցանքի նորման մաքուր ցանքի դեպքում հավասար է 40-45 կգ/հա, առվույտի հետ ցանելիս՝ 15-18 կգ/հա։ Խառը ցանքի դեպքում նախ հանում են ցորենը կամ գարին 5-6 սմ խորությամբ, ապա գարնանը ցանում են առվույտը և բազմահար ռայգրասը 1-2 սմ խորությամբ։ Խոտի համար հնձում են հուրաններ տալու շրջանում նախքան ծաղկելը։
## Ծանոթագրություններ

Կատեգորիա:Խոտաբույսեր
Կատեգորիա:Հացազգիներ
Կատեգորիա:Հացահատիկային բույսեր
Rockstar (երգ)

«**Rockstar**», ամերիկյան ռեփեր Post Malone-ի երգը, որը թողարկվել է 2017 թվականի սեպտեմբերի 15-ին, որպես *Beerbongs & Bentleys* ստուդիական ալբոմի առաջին սինգլ, 21 Savage-ի մասնակցությամբ։ Երգի պրոդյուսերները Tank God-ն ու Louis Bell-ն են, իսկ հեղինակները՝ Post Malone-ը, 21 Savage-ը, Louis Bell-ը և Olufunmibi Awoshiley-ը։

## Պատմություն
Երգն ամերիկյան ''Billboard'' Hot 100 հիթ-շքերթում զբաղեցրել է առաջին հորիզոնականը, Post Malone-ի և 21 Savage-ի համար դառնալով առաջին չարթ-թոփերը։ Սինգլը շրջանցեց երկրորդ հորիզոնականում գտնվող երգչուհի Cardi B-ի «Bodak Yellow»-ի հիթին և սահմանեց ռեկորդ. մեկ շաբաթում Apple Music-ում ունենալով ավելի քան 25 մլն ստրիմինգ, դառնալով Post Malone-ի երրորդ հիթը թոփ-20-ում «White Iverson»-ից և «Congratulations»-ից հետո։ Թիկունքում թողնելով «Bodak Yellow» երգը, երեք շաբաթ շարունակ Rockstar-ը ամերիկյան աղյուսակի առաջատարն էր։ 2017 թվականի նոյեմբերի 25-ին «Rockstar»-ը համարվեց 5 շաբաթների դրությամբ № 1-ը Թոփ 100-ում։ Ավստրալիայում սինգլը 7 շաբաթ գլխավորեց ARIA Singles Chart հիթ-շքերթը։ Մեծ Բրիտանիայում երգը զբաղեցրեց երկրորդ հորիզոնականը զիջելով Սեմ Սմիթի «Too Good at Goodbyes» երգին, իսկ ավելի ուշ գլխավորեց բրիտանական հիթ-շքերթը։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Բոլոր ժամանակների հիթ-շքերթներ

## Հավաստագրումներ

|-
! scope="row"| Portugal (AFP)
|2× Platinum
|20,000
|-

## Ծանոթագրություններ

## Արտաքին հղումներ
*  (ավելի քան 220 մլն. դիտում)

Կատեգորիա:2017 երգեր
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:Post Malone-ի երգեր
Կատեգորիա:UK Singles Chart գլխավորած սինգլներ
Կատեգորիա:Երգեր թմրանյութերի մասին
Անիտա Քիլլի

**Անիտա Քիլլի** (, ), նորվեգացի նկարիչ-մուլտիպլիկատոր, կինոռեժիսոր։

## Կենսագրություն
Անիտա Քիլլին 1988-1990 թթ. Օսլոյում Նորվեգիայի արհեստագործական և արվեստի արդյունաբերության ակադեմիայում ուսանել է գրաֆիկական դիզայն և պատկերազարդում, 1990-1992 թթ. մուլտիպլիկացիա է ուսանել Վոլդա համալսարանի քոլեջում, 1996 թվականին՝ Նորվեգիայի արհեստագործական և արվեստի արդյունաբերության ակադեմիայում։ Սովորել է նաև Էստոնիայում։

Անիտա Քիլլին նկարել է մի շարք մրցանակակիր մուլտիպլիկացիոն ֆիլմեր, այդ թվում՝ «Փշե ցանկապատ» (2001 թ.), որը ճանաչվել է որպես նորվեգական կինոնկար, որը 2002 թվականին առավելագույն միջազգային մրցանակների է արժանացել։ Բացի անիմացիոն նկարահանումները, Քիլլին նկարել է անիմացիոն գովազդներ, վավերագրական և ինդուստրիալ ֆիլմեր։ 2009 թվականին ավարտել է «Զայրացած մարդը» անիմացիոն ֆիլմը, որը հիմնված է Գրո Դալեի և Սվայն Նիհուսի համանուն պատկերագրքի վրա և վերաբերում է ընտանեկան բռնությանը։ 2011 թվականի դրությամբ ֆիլմը ցուցադրվել է գրեթե հարյուր կինոփառատոների ժամանակ և արժանացել բազմաթիվ մրցանակների՝ Անիտա Քիլլին դարձնելով 2010 թվականի ամենաշատ մրցանակների արժանացած կինոգործիչը։

1995 թվականից Քիլլին Դովրեի ընտանեկան ագարակում ղեկավարում է Trollfilm AS անիմացիոն ստուդիան։ Նրա ֆիլմերի մեծ մասում օգտագործվող տեխնիկան անիմացիոն հատվածների և բազմակողմանի տեխնիկայի կադր անիմացիայի համադրություն է։

Քիլլին որպես ոգեշնչման աղբյուր հիշատակում է Յուրի Նորշտեյնին և Միքայել Դյուդոկ դը Վիտին։

## Ընտրված ֆիլմագրություն
* 1992: *Glassballen*, 4 րոպե (ռեժիսոր)
* 1994: *Sirkel*, 5 րոպե (նկարիչ-մուլտիպլիկատոր)
* 1996: *Lávrasiid Áigi* կամ *Solens datter* (*Արևի դուստր*), 12 րոպե (ռեժիսոր)
* 1997: *Langt, langt borte* (*Հեռու, հեռու*), 4 րոպե (նկարիչ-մուլտիպլիկատոր)
* 1999: *Kongen som ville ha mer enn en krone* (*Մեկից ավելի գահ ցանկացող թագավորը*)
* 2001: *Tornehekken* (*Փշոտ ցանկապատ*), 13 րոպե (ռեժիսոր)
* 2009: *Sinna mann* (*Զայրացած մարդ*), հիմնված ՝ *Sinna Mann* պատկերազարդի գրքի վրա

## Ծանոթագրություններ

## Արտաքին հղումներ
*Anita Killi at Trollfilm 

Կատեգորիա:Կին նկարիչ-մուլտիպլիկատորներ
Կատեգորիա:Նորվեգացի կինոռեժիսորներ
Կատեգորիա:Նորվեգացի ռեժիսորներ
Արմեն Ռոնով (Մկրտչյան)

**Արմեն Ռոնով (Մկրտչյան)** (), հայ ռեժիսոր, սցենարիստ, նկարիչ։

## Կենսագրություն
Արմեն Ռոնովը ծնվել է 1971 թվականին Երևանում։ Ավարտել է Երևանի Հակոբ Կոջոյանի անվան գեղարվեստի դպրոցը, 1996 թվականին՝ Երևանի թատրոնի և կինոյի պետական ինստիտուտը, ստացել դրամատիկական թատրոնի ռեժիսորի որակավորում։ Ֆլորենցիայում ուսումնասիրել է գծանկարի և նկարազարդումների արվեստը, գեղարվեստական պատկերների ձևավորումն ու կառուցումը և իր ֆիլմերում օգտագործում է գրաֆիկական արտահայտչամիջոցներ՝ ուրվագծեր, նրբագծեր, գունաբծեր, հանքաներկեր, որոնցով պատկերը ստանում է վառ գունային կամ նրբերանգային հարաբերակցություն։

1999 թվականին «Ահա կույսը արգանդում» վավերագրական-հեղինակային ֆիլմով որպես նկարիչ, ռեժիսոր և սցենարիստ մուտք է գործել կինո։ Նրա առաջին ռեժիսորական աշխատանքը «Ամեն» վավերագրական ֆիլմն է (2000)։ «Պոպրիշչինը» (2007) Արմեն Ռոնովի խաղարկային դեբյուտն է, որն արժանացել է ազգային և երկու միջազգային մրցանակների։

2014 թվականին Արմեն Ռոնովի գրաֆիկական և գեղանկարչական աշխատանքների անհատական ցուցահանդեսը կայացել է Երևանի Մանկական ստեղծագործության թանգարանում։

## Անդամակցություն
* Հայաստանի նկարիչների միության պատվավոր անդամ
* Ռուսաստանի պրոֆեսիոնալ նկարիչների միության անդամ
* ՅՈՒՆԵՍԿՕ-ի պրոֆեսիոնալ նկարիչների միության անդամ
* Կինեմատոգրաֆիստների կոնֆեդերացիայի անդամ

## Ֆիլմացանկ

## Ծանոթագրություններ

## Արտաքին հղումներ
* Գեղանկարիչ Արմեն Ռոնովը Երևանում ներկայացրեց «Ստրատումիզմ» խորագրով ցուցահանդեսը

Կատեգորիա:Հայ ռեժիսորներ
Կատեգորիա:Հայ սցենարիստներ
Կատեգորիա:Հայ նկարիչներ
Կատեգորիա:Երևանի թատրոնի և կինոյի պետական ինստիտուտի շրջանավարտներ
Քարոլին Քրյուգեր

**Քարոլին Քրյուգեր** (), նորվեգացի երգիչ-երգահան և դաշնակահար։

## Կարիերա
Քրյուգերի առաջին հեռուստատեսային բեմելը եղել է 11 տարեկանում «Halvsju» կոչվող մանկական շոուում։ Նրա համար բեկումնային էր 1988 թվականը, երբ դեռևս սովորելով Բերգենի եկեղեցական դպրոցում (1986-89)՝ հաղթեց նորվեգական երգի գրան պրի մրցույթում իր «For vår jord» («For Our Earth») երգով։ Սա նախապատրաստեց նրան Եվրատեսիլ 1988 երգի մրցույթին, որը կայացավ Իռլանդիայի մայրաքաղաք Դուբլինում։ Նույն տարում թողարկեց նաև իր դեբյուտային ձայնասկավառակը՝ «Fasetter»-ը։ Նա կատարում է Վլադիմիր Կոսմայի «You Call It Love» բալլադը «L'etudiante» ֆիլմից։ Երգը հնչյունավորել է Ռիչարդ Սանդերսոնը։

2013 թվականին «Jul» ալբոմի թողարկմանը զուգահեռ ամուսնու հետ տվել է Ամանորյա համերգների շարք։

## Անձնական կյանք
Քրյուգերն ամուսնացած է նորվեգացի մեկ այլ հայտնի երգչի՝ Սիգվարթ Դագսլենդի հետ։ Միասին ունեն երկու դուստր՝ Սոֆին (1998) և Էմման (2002)։

## Սկավառակագրություն
### Սոլո ալբոմներ
*1988: *Fasetter* (Noahs Ark) (Peak NOR: #16)
*1991: *En gang i alles liv* (Kirkelig Kulturverksted) (Peak NOR: #20)
*1993: *Fuglehjerte* (Kirkelig Kulturverksted)
*1996: *Den andre historien* (Kirkelig Kulturverksted) (Paek NOR: #36)
*1999: *Sirkeldans* (Kirkelig Kulturverksted)
*2004: *De to stemmer* (Kirkelig Kulturverksted)
*2011: *Veggen* (Kirkelig Kulturverksted)
*2013: Jul (Universal) (with Sigvart Dagsland)
*2018: Labyrinter! (Grappa)

### Համագործակցություն

### Սինգլներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի երգչուհիներ
Կատեգորիա:Եվրատեսիլ 1988 երգի մրցույթ
Կատեգորիա:Նորվեգացի դաշնակահարներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Կատեգորիա:Նորվեգացի կոմպոզիտորներ
Ֆերդինանդ Զեկկա

**Ֆերդինանդ Զեկկա** (, ), ֆրանսիացի ռեժիսոր և պրոդյուսեր։

## Կենսագրություն
Ֆերդինանդ Զեկկան ծնվել է Փարիզում, 1864 թվականին։ Ֆերդինանդի հայրը «Ամպիգոի-կոմիկ» թատրոնի դռնապանն էր և բեմի մեքենագրո «Ֆյունամբյուլ» թատրոնում։ Ֆերդինանդն ուներ երկու եղբայր. ավագ եղբայրը դերասան էր, ռեժիսոր, գրել է թատրոնի համար, իսկ կրտսերը` Ժորժը, հանդես էր գալիս Ռոլլին կեղծանունով և 1900 թվականից աշխատել է «Պատե» ֆոնոգրաֆի կազմակերպությունում։
Ֆերդինանդն աշխատել է փարիզյան թատրոններից մեկում, բեմադրական բաժնում։ Որպես երգիչ հանդես է եկել նաև սրճարաններում։
1890 թվականից Զեկկան սկսել է աշխատել Պատե ձայնագրման ստուդիայում։ 
Կինեմատորգրաֆիայում իր կարիերան Զեկկան սկսել է Շառլ Պատեի հրավերով, երբ վերջինս առաջարկել է նրան տեսախցիկի առաջ կատարել մի քանի համարներ իր ծրագրից։ Հանդիսատեսի շրջանում մեծ ճանաչում ուներ «Հորթի գլխի չարագործությունները» ֆիլմը։
1902 թվականին Զեկկան սկսում է նկարահանել կատակերգական տեսարաններ, սակայն պատմության մեջ նա հայտնի է որպես ռեալիստ, քանի որ նա ստեղծել է ֆիլմերի շարք, որոնք ինքը անվանել է «դրամատիկական կամ ռեալիստական ֆիլմեր»։
1905 թվականին Ֆերդինանդը դարձել է «Պատե» կազմակերպության գլխավոր տնօրեն։ 
1914 թվականինց նա դադարեցնում է իր ռեժիսորական և պրոդյուսերական գործունեությունը և ամբողջապես նվիրվում է կազմակերպչական խնդիրներին։ Նա զբաղվել է Բեռլինում ստուդիայի կահավորմամբ, ղեկավարել է «Պատե»-ն ԱՄՆ-ում, իսկ 1920 թվականին դարձել է «Պատե-բեյբիի» տնօրեն։ 
1884 թվականին Զեկկան նաև ներկայացումներ է կազմակերպել «Ամպիգուկոմիկ» թատրոնում։ Զեկկան ոչ միայն անվանի դերասան և ռեժիսոր էր, այլ հիանալի կազմակերպչ և հմուտ ղեկավար։ Ֆերդինանդ Զեկկան մահացել է 1947 թվականին Փարիզում։

## Ֆիլմագրություն
Զեկկան նկարահանել է ավելի քան 100 ֆանտաստիկ և իրական կյանքը պատկերող ֆիլմեր։ Դրանցից են.

* 1901-«Հրաշք երեխան», «Սատանայի յոթ դղյակները», «Կողոպեքի անցքից», «Օդի նվաճումը», «Յո՞ երթաս», «Մի ոճիրի պատմությունը», «Ինչպես Ֆաբիենը դարձավ ճարտարապետ», «Մակ Կինլիի սպանությունը», «Փոքրիկ ննջասենյակում»
* 1903-«Սապատավոր կատուն», «Մի խաղամոլի կյանքը», «Անտառի գեղեցկուհին»
* 1905-«Փոքրիկ թափառաշրջիկները», «Փարիզի ապաչիները»
* 1907-«Պոլիշինելի առասպելը»
* 1908-«Դեյֆուսի գորպը»
* 1910-«Մեսալին»
* 1912-«Տեսարաններ դաժան կյանքից»
* 1913-«Ատելությունից ավելի ուժեղ»
* 1914-«Պայքար կյանքի համար», «Հերոսական պարը»

## Ծանոթագրություններ

Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Եվա Դա Քրյուս

**Եվա Դա Քրյուս** (, ծննդյան անունը՝ , , հայտնի է նաև որպես **Եվա Սկյուլստադ** կամ **Եվա Բենեդիկտ Օվրը Սկյուլստադ**), նորվեգական և ամերիկյան հեռուստասերիալների և կինոյի դերասան։ Առավել հայտնի է «*Ինչպես է պտտվում աշխարհը*» հեռուստասերիալում Վիեննա Հյաթի դերով։

## Կենսագրություն
Եվա Դա Քրյուսը ծնվել է Թրոմսյոյում, մեծացել է Բերգենում։ Մոդելի կարիերան սկսել է Նորվեգիայում՝ ութ տարեկանում հագուստի ցուցադրությունում։ Որպես մոդել նկարահանվել է գովազդներում, թերթերում։ Նորվեգիայում նկարահանվել է կոմերցիոն, կարճամետրաժ, վավերագրական ֆիլմերում, թատրոնում, նախքան ԱՄՆ տեղափոխվելը։

## Դերասանական կարիերա
ԱՄՆ է մեկնել սովորելու Նյու Յորքի Դրամատիկական արվեստի ամերիկյան ակադեմիայում, որն ավարտել է 2004 թվականին։ Այնուհետև 2004-2005 թվականներին ընտրվել է Դրամական արվեստների թատրոնի ընկերության ամերիկյան ակադեմիայի անդամ։

Նա հայտնվել է նաև Aventura-ի նկարահանած «Su Veneno» («Նրա թույնը») տեսահոլովակում։

Նյու Յորք տեղափոխվելուց հետո նկարահանվել է *Բելա*, *Անհարմար վիճակ* (Kettle of Fish), *Sex & Sushi*, *Dice*, *Charlie*, *Abingdon*, *I Think I Thought* և *Dogs Lie* ֆիլմերում։

2006 թվականից նկարահանվել է *Ինչպես է պտտվում աշխարհը* հեռուստասերիալում՝ խաղալով Վիեննա Հյաթի դերը։

Երկրորդական դերերով հանդես է եկել *Շրթներկի ջունգլի*, *Օրենք և կարգ. քրեական մտադրություն* և *Գոտեմարտ* հեռուստասերիալներում։

## Մրցանակներ
2007 թվականին Soap Opera Digest ամսագրի կողմից Դա Քրյուսը ճանաչվել է ամենագեղեցիկ սերիալային կին և ATWT's ամենակրքոտ «նորեկը»։

Առաջադրվել է Soap Central-ում և արժանացել 2007 թվականի Dankies-ի որպես բացառիկ հատուկ հյուրի կամ կրկնվող դերի համար։

2007-2008 թթ. առաջադրվել է  Dankies-ում` մի շարք մրցանակների համար, այդ թվում՝ Ակնառու աջակցող դերասանուհի, Հայտնի նորեկ, Էկրանի սիրված զույգ կամ դուետ, Հայտնի կատարող և Ամենագրավիչ կին աստղ (հաղթել է)։

## Մոդել
Որպես մոդել նկարահանվել է բազմաթիվ տպագիր գովազդներում, ամսագրերում, թռիչքուղիներում, պոստերներում և գովազդներում և՛ Եվրոպայում, և՛ ԱՄՆ-ում։

Նյու Յորքի Playboy ամսագրում նկարահանվել է մերկ և եղել 1999 թվականի մայիս ամսվա Playmate
:

Նկարահանվել է նաև *Film Tidskrift*, *Shape-Up*, *KK*, *Det Nye*, *Mascara*, *Rouge*, *Watch! Magazine*, *Capitol File* և *French Vogue* ամսագրերում։

## Գրող
Որպես ազատ հաստիքով լրագրող գրում է նորվեգական Rouge, Cosmopolitan և Mascara ամսագրերի սյունակներում։

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Նորվեգացի դերասանուհիներ
Կատեգորիա:Նորվեգացի մոդելներ
Ռեննիկ Դիանա

**Ռեննիկ Դիանա** (, ), էստոն գեղասահորդուհի, ով հանդես է գալիս զուգասահքում։ Ալեքսեյ Սաքսի հետ նրանք չորս անգամ հաղթել են Էստոնիայի ազգային առաջնությունում։ Թուրինում անցկացված Ձմեռային օլիմպիական խաղեր 2006-ում նրանք զբաղեցրին 17-րդ տեղը։

## Կենսագրություն
Ծնվել է Սվերդլովսկում` գեղասահքի մարզիչներ Արդո և Յուլյա Ռեննիկների ընտանիքում։ Սահել սկսել է 2,5 տարեկանից։ Խորհրդային Միության փլուզումից հետո հայրը` Արդո Ռեննիկը մեկնել է Ֆինլանդիա` եղբոր մոտ, իսկ երեք տարի հետո նրանց մոտ է մեկնել Դիանան` մոր հետ։ Նոր վայրում ծնողները շարունակում էին իրենց մարզչական աշխատանքները` մարզելով ֆին և էստոնացի մարզիկների, այդ թվում` նաև իրենց դստերը, ով սկսեց մրցաշարերում ներկայացնել Էստոնիան։

2001 թվականին Դիանայի պարազույգն է դառնում Ալեքսեյ Սաքսը, ով նախկինում հանդես էր գալիս մենասահքով։ Նրանք հանդես են եկել աշխարհի և Եվրոպայի առաջնություններում, որտեղ էլ տասնյակում զբաղեցրին երկրորդ տեղը։ 2006 թվականին  Ռեննիկը և Սաքսը ձմեռային օլիմպիական խաղերում ներկայացրին Էստոնիան (առաջինն էին 1936 թվականի էստոնցիների ելույթից հետո), որտեղ էլ զբաղեցրին տասնյոթերորդ տեղը։

## Սպորտային ձեռքբերումներ
*Ալեքսեյ Սաքսի հետ

## Ծանոթագրություններ

Կատեգորիա:Էստոնացի գեղասահորդներ
Կատեգորիա:Էստոնացի օլիմպիական գեղասահորդներ
4 (ալբոմ, Բիյոնսե)

***4*** ամերիկացի R&B ոճի երգչուհի Բիյոնսեի երգը, թողարկված 2011 թվականին։ Nielsen SoundScan-ի տվյալներով, առաջին շաբաթում վաճառվել է ալբոմի 310 000 օրինակ, և այն զբաղեցրել է առաջին հորիզոնականը Billboard 200 հիթ-շքերթում։ Ալբոմը ստացել է լավ պրոմոխթան փաստավավերագրական «4-րդ տարի» ֆիլմի թողարկման շնորհիվ, *Good Morning America*-ի ելույթի և հունվարի 4-ին ԱՄՆ-ի Անկախության օրվա արթիվ կազմակերպված համերգի շնորհիվ։ Այն դեբյուտացվել է Բրիտանական հիթ-շքերթի առաջին հորիզոնականում և առաջին անգամ գլխավորել է Ֆրանսիայի, Իսպանիայի և Բրազիլիայի հիթ-շքերթները։ Billboard 200-ի պատմության մեջ Բիյոնսեն դարձել է երրորդ արտիստը ով անընդմեջ չորս ալբոմն երով դարձել է համար առաջինը, սկսած դեբյուտայինից։

## Ալբոմի մասին
Ալբոմում կա միայն մեկ հրավիրված անձ՝ Andre 3000-ը, OutKast հիփ հոփ խմբի մասնակիցը։ Մնացած երգերը սոլո կերպով կատարում է Բիյոնսեն։ Առաջին սինգլը դարձել է «Run the World (Girls)»-ը։

### Համացանցում ժամանակից շուտ հայտնվելը
Ալբոմը ժամանակից շուտ համացանցում հայտնվել է 2011 թվականի հունիսի 7-ին։ Դա եղել է չորրորդ ալբոմի պաշտոնական թողարկումից երեք շաբաթ առաջ։ Երգչուհին չէր սպասել դրան  և մեկնաբանել է այն իր Ֆեյսբուքյան կայքէջում՝ «Իմ երաշշտությունը ամանակից շուտ է հայտնվել համացանցում և ես այդպես չէի ցանկանում ներկայացնել իմ նոր երգերը։ Սակայն ես շնորհակալ եմ դրական արձագանքների համար իմ հետևորդների շրջանում»։

### Նվեր հրատարակություն
Նվեր հրատարակությունը վաժառվել է միայն Target խանութներում և Target.com կայքում։ Ալբոմում ձայնագրվել են երեք նոր երգեր՝ «Lay Up under Me», «Schoolin’ Life» և «Dance for You», նաև ալբոմի գլխավոր երգից՝ «Run the World (Girls)» երեք ռեմիքս տարբերակներ։

## Երգացանկ

**Notes**
*  նշանակում է պրոդյուսեր
*  նշանակում է լրացուցիչ պրոդյուսեր
*  նշանակում է վոկալային պրոդյուսեր
*  նշանակում է ռեմիքս անող

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Բիյոնսեի ալբոմներ
Ջուղայի թատրոն

**Ջուղայի թատրոն**, թատրոն, որը գործել է Ջուղա գյուղի դպրոցին կից։ Աշխատել է 1903-1914 թվականներին։ Ուսանող Գուրգեն Աղամալյանը իրականացրել է թատերական ձևավորումները։ Գումարի մի մասը, որը հավաքվել էր նկարահանումների շնորհիվ, հիմնականում օգտագործվել է բարեգործական նպատակներով։ Հ. Թումանյանի «Թմկաբերդի առումը» պոեմի մոտիվներով «Թաթուլ» ներկայացումը 1904 թվականին բեմադրվել է գյուղի տանուտեր Աբրահամյանների տանը՝ գիշերով, իշխանություններից գաղտնի կերպով։ Ջուղայի թատերականների խումբը ներկայացնում էին դպրոցավարտ շրջանավարտներ Ա. Նազարյանը, Ջ. Աբրահամյանը, Ս. Հովհաննիսյանը, Հ. Խաչատրյանը, Ե. Մարությանը, Ծարտար Խաչիկը, Մաքսիմ Ստեփանը և ուրիշներ, որոնք ներկայացման հեղինակներն էին։ Այս խմբի կողմից բեմադրվել են նաև «Արշակ Երկրորդը», «Ղարաբաղի աստղագետը», «Մարվող ճրագները», «Մեծն Վարդան», «Մակիչի հարսանիքը», «Անկոչ հյուրը», «Կըռթ-կըռթ» և այլ ստեղծագործություններ։

Ջուղայի թատրոնի դերակատարներ Սարգիս Հարությունյանը, Գուրգեն Աղամալյանը, Անուշավան Մելիք-Ստեփանյանը, Խաչատուր Դավթյանը, Շուշանիկ Մելիք-Ստեփանյանը, Կարապետ Դավթյանը, Արուս Խաչատրյանը, Արաքսի Ֆրանգուրյանը, Զմրութ Հովակիմյանը, Նվարդ Մելիք-Ստեփանյանը և ուրիշներ եղել են թատրոնի երկրորդ խմբի անդամները։ Ջուղայի բնակիչներից բացի՝ ներկայացումները դիտել են նաև շրջակա գյուղի բնակիչները, անգամ մեծահարուստները։ Ջուլֆայում՝ Գրիգոր Ֆրանգուրյանի տան հարմարավետ թատերասրահում, տեղի է ունեցել թատրոնի ներկայացումների մի մասը։ Բացի Ջուլֆայից` թատրոնը ներկայացումներով հանդես է եկել Աստապատում, Ապրակունիսում և այլ բնակավայրերում։ Իսկ Վարդավառի տոնակատարության ժամանակ, Ապրակունիսի Սուրբ Կարապետ վանքի ուխտին, Ջուղայի թատրոնը հանդես է եկել թատերականացված ելույթներով։ 1912 թվականին Հովհաննես Աբեղյանի թատերախումբը Պարսկաստան մեկնելուց առաջ 1-2 ներկայացմամբ հանդես է գալիս Ջուլֆայի Գ. Ֆրանգուլյանի թատերասրահում Ջուղայի թատերասերների խնդրանքով։

## Ծանոթագրություններ

Կատեգորիա:Թատրոն
Նախիջևանի Բաղդասարյանների մետաքսի գործարան

**Նախիջևանի Բաղդասարյանների մետաքսի գործարան**, գործարան Նախիջևանում։ Աշխատել է 1890-1910 թվականներին։ Գործարանի տերն է եղել Գրիգոր Տեր-Բաղդասարյանը։ Արտադրել է շերամի հունդ և մետաքսաթել։

## Ծանոթագրություններ

Կատեգորիա:Գործարաններ
ASICS

**ASICS** ճապոնական կորպորացիա, որը հանդիսանում է սպորտային կոշիկների և հագուստի արտադրության առաջատարներից մեկը։ Նաև ունի նորաձև ուղղություն, որը կոչվում է Onitsuka Tiger:

## Պատմություն
ASICS ընկերության պատմությունը սկսվել է 1949 թվականից՝ հետպատերազմյան Ճապոնիայում։ Կիխատիրո Օնիցուկան () մտածեց, թե ինչպես կարող է նա օգնել ճապոնացի  երիտասարդությանը նման երկրի համար ծանր ժամանակաշրջանում։ Պարոն Օնիցուկան որոշեց սպորտային ապրանքանիշ ստեղծել բոլորի համար, որպեսզի սպորտի միջոցով ոգեշնչեն իրենց համաքաղաքացիներին։ Այսպես ստեղծվում է Onitsuka Tiger ապրանքանիշը։

Գոյության առաջին օրերին ընկերությունն իր ապրանքները մատակարարել է միայն Ճապոնիայի և Չինաստանի ներքին շուկային, և դրանից օգտվել են Նայք կորպորացիայի հիմնադիրները՝ Ֆիլ Նայթը և Բիլլ Բուերմանը, ձեռք են բերել սպորտային կոշիկներ և դրանք վաճառել ԱՄՆ-ում։ 1977 թվականից ընկերության ընդլայնման արդյունքում Onitsuka Tiger-ը վերանվանվել էր ASICS-ի՝ «Anima sano in corpore sano» հապավմամբ, որը լատիներեն նշանակում է «առողջ միտքը առողջ մարմնում»։ Կոբե քաղաքում կառուցվել գիտահետազոտական ինստիտուտ՝ սովորելու և պատրաստելու սպորտի համար նախատեսված կոշիկներ։

## Ներկա ժամանակ
Այսօր ASICS ընկերությունը աշխարհում զբաղեցնում է 5-րդ տեղը՝ սպորտային կոշիկներ և կոշիկներ արտադրող խոշորագույն ընկերությունների շարքում։

2011 թվականի մարտի 31-ի դրությամբ  ASICS ունի ավելի քան 5600 աշխատակիցներ ամբողջ աշխարհում։ Վերջին տարիներին ընկերությունը դարձել է ամենաարագ աճող սպորտային կոշիկների ապրանքանիշը Եվրոպայում։ ASICS ապրանքանիշը պատկանում է սպորտային հագուստների և կոշիկների արտադրողների լավագույն բրենդներին։

## Գովազդային հովանավորություն
* Քրիստոֆ Լեմեթր
* Ռայան Հոլ
* Մարա Յամաուչի
* Լոլո Ջոնս

## Պատկերասրահ

Image:Asics wrestling shoes.jpg|ASICS ըմբշամարտի կոշիկներ, մոդել *Split Second V*:
File:Asics Gel Kayano 15 I.jpg|
File:Asics shoe.jpg|Asics կոշիկի Մեծ Բրիտանիայի տղաների չափը 6: Այս յուրահատուկ ոճը դարձել է Միացյալ Թագավորության տղաների համար նախատեսված կոշիկի ընտրությունը 2010 թվականի սկզբին:
File:Asics nimbus.gif|thumb|ASICS Nimbus կոշիկ: 


## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1949 հիմնադրումներ
Կատեգորիա:Ճապոնական ապրանքանիշեր
Կատեգորիա:Ճապոնական ընկերություններ
Յուլիանա Մարիա Բրաունշվայգ-Վոլֆենբյուտելցի

**Յուլիանա Մարիա Բրաունշվայգ-Վոլֆենբյուտելցի** () ( ), դուքս  Ֆերդինանդ Ալբրեխտ II-րդ Բրաունշվեյգ-Վոլֆենբյուտելցու և նրա կնոջ Անտուանետա Ամալիա Բրաունշվեյգ-Վոլֆենբյուտելցու դուստրն է, Դանիայի թագուհին 1752 թվականից (1766 թվականից այրի), իսկ 1772-1784 թվականներին Դանիայի փաստացի ռեգենտն էր։

## Կենսագրություն
[thumb|left|180px|[Վիրգիլիուս Էրիկսեն,  Յուլիանա Մարիա Բրաունշվեյգ-Վոլֆենբյուտելցու դիմանկարը, 1780 թվական]]

Յուլիանա Մարիա Բրաունշվեյգ-Վոլֆենբյուտելցին ռուսական զորքերի գեներալսիմուսի, կայսր Իվան VI-ի հոր Անտոն Ուլրիխ Բրաունշվեյգեցու և Պրուսիայի թագավոր Ֆրիդրիխ II-ի կնոջ Ելիզավետա Քրիստինայի հարազատ քույրն է։ Երբ Յուլիանան արդեն թագուհի էր և ռեգենտ, 1780 թվականին նրա միջնորդությամբ Դանիայի Հորսենս քաղաք տեղափոխվեցին նրա մահացած եղբոր Անտոն Ուլրիխի և նրա կնոջ Աննա Լեոպոլդովնայի երեխաները։

Ստացել է պարզ, բայց բավական խիստ դաստիարակություն, ինչպես գերմանակ այլ իշխանություններում։

1752 թվականին ամուսնացավ սգի մեջ գտնվող Դանիայի թագավոր  Ֆրեդերիկ V-ի հետ։ Օգտվելով ամուսնու թուլությունից, Յուլիանա Մարիան փորձում էր նվաստացնել իր խորթ տղային Քրիստիանին, որը հանդիսանում էր գահաժառանգը և առաջ քաշել իր որդու Ֆրեդերիկի թեկնածությունը, որպես ապագա թագավոր։ Երբ 1766 թվականին մահացավ Ֆրեդերիկ V -ը, Քրիստիան VII -ը բազմեց գահին և ամուսնացավ Քարոլինա Մաթիլդայի հետ, որը անգլիական թագավոր Գևորգ III-ի քույրն էր։ Յուլիանան այս քայլից բավական դժգոհ էր, հատկապես, երբ Քարոլինա Մաթիլդան լույս աշխարհ բերեց որդուն՝ Ֆրեդերիկ VI-ին, նա սկսեց մտածել բռնի հեղափոխություն կազմակերպելու մասին։

1772 թվականի հունվարի 17-ին նա արքունիքի որոշ ազնվականների հետ միություն կազմելով, ստիպեց հոգեպես հիվանդ Քրիստիան VII-ին պաշտոնաթող անել և բանտարկել վարչապետ  Յոհանն Ֆրիդրիխ Ստրուեզենին։ Վերջինս շուտով գլխատվեց, իսկ թագուհին Քարոլինա Մաթիլդան ստիպված եղավ խոստովանել, որ նրա հետ հարաբերությունների մեջ է գտնվել, որով հեշտացրեց ամուսնալուծությունը։ Պետական գործերի նախարար Ուվե Խյոխ-Գուլդենբերգի գլխավորությամբ, Յուլիանան չեղյալ հայտարարեց նոր կարգերը, որոնք հաստատվել էին Ստրուեզենի օրոք և ինքը սկսեց ղեկավարել հիվանդ որդու փոխարեն։ Դա շարունակվեց մինչև Քրիստիան  VII-ի որդու չափահասությունը, և երբ Ֆրեդերիկ VI-ը դարձավ թագավոր, նա վերջ դրեց Յուլիանա Մարիայի իշխանությանը։ Յուլիանա Մարիան մահացավ 1796 թվականին։

## Տոհմածառ

thumb|180px|Յուլիանա Մարիայի քարատապանը

## Ծանոթագրություններ

## Գրականություն
* 

Կատեգորիա:Դանիայի թագուհիներ
Կատեգորիա:Կին ռեգենտներ
Կատեգորիա:Բրաունշվեյգ-Վոլֆենբյուտելցի արքայադուստրներ
Կատեգորիա:Միապետների դուստրեր
Կուզիկ մամի քար

**Կուզիկ մամի քար**, քար, որը գտնվում է Երնջակ գավառում` Ջուղայի հռչակավոր գերեզմանատնից արևմուտք` Ամենափրկիչ վանք բարձրանալու ճանապարհին։ Ըստ ավանդության՝ Ամենափրկիչ վանքի մարգերից սոխ գողանալու համար աստված պատժում է Կուզիկ մամին և վերածում քարի։

## Ծանոթագրություններ

Կատեգորիա:Քարեր
Մետ Մեյսի

**Մետ Մեյսի** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Արսենալի կազմում։ Խաղում է դարպասապահի դիրքում։

## Ակումբային կարիերա
### Արսենալ
Մեյսին իր կարիերան սկսել է Բրիստոլ Ռովերսում։ 2013 թվականի հոկտեմբերի 23-ին անգլիացին միացավ Արսենալին, թեև նրանով հետաքրքրված էին Էվերտոնը և մի շարք ակումբներ Չեմպիոնշիպից։ Արսենալը Մեյսիի համար վճարեց 100․000 ֆունտ ստերլինգ որպես փոխհատուցում։ Իր առաջին մրցաշրջանում Մեյսին 15 հանդիպում անցկացրեց Արսենալի ակադեմիայի կազմում։ 2014 թվականին նա թիմի հետ մասնակցեց մինչմրցաշրջանային մարզումներին Ավստրիայում։

2015 թվականի հունվարի 8-ին Մեյսին 1 ամսվա վարձավճարով տեղափոխվեց Ակրինգտոն Սթենլի։ Իր դեբյուտը նշեց հունվարի 17-ին՝ Տրանմիր Ռովերսի դեմ խաղում։ Ակրինգտոն Սթենլիի կազմում անգլիացին անցկացրեց 4 հանդիպում՝ բաց թողելով 11 գնդակ։ 2016 թվականի մարտի 22-ին նա երկարաձգեց իր պայմանագիրը Արսենալի հետ մինչև 2018 թվականը։ 2017 թվականի հունվարի 31-ին Մեյսին վարձավճարով տեղափոխվեց Լուտոն Թաուն։ Իր դեբյուտը նշեց փետրվարի 7-ին՝ Յովիլ Թաունի դեմ խաղում։ Ապրիլի 5-ին Արսենալը հետ կանչեց Մեյսիին, քանի որ Պետր Չեխը և Դավիթ Օսպինան վնասվածք էին ստացել։ Լուտոնի կազմում անգլիացին անցկացրեց 13 հանդիպում բոլոր մրցաշարերում։

Իր դեբյուտը Արսենալի կազմում Մեյսին նշեց 2017 թվականի հոկտեմբերի 24-ին՝ թիմի մեկնարկային կազմում խաղադաշտ դուրս գալով Անգլիայի լիգայի գավաթի Նորվիչ Սիթիի դեմ խաղում։ Առաջին հանդիպումը եվրոպական առաջնություններում անցկացրեց նոյեմբերի 2-ին՝ Եվրոպայի Լիգայի Ցրվենա Զվեզդայի դեմ խաղում։ Դեկտեմբերի 6-ին նա երկարաձգեց իր պայմանագիրը Արսենալի հետ մինչև 2020 թվականը։ 2017-18 մրցաշրջանում Մեյսին անցկացրեց 2 հանդիպում՝ բաց թողելով 1 գնդակ։

2018 թվականի հուլիսի 30-ին Մեյսին 1 տարվա վարձավճարով տեղափոխվեց Պլիմուտ Արգայլ։ Իր դեբյուտը Լիգա Մեկում նշեց օգոստոսի 4-ին՝ թիմի մեկնարկային կազմում խաղադաշտ դուրս գալով Ուոլսոլի դեմ խաղում։ Մեյսին առաջին անգամ իր դարպասը անառիկ պահեց օգոստոսի 14-ին՝ Անգլիայի լիգայի գավաթի Բրիստոլ Սիթիի դեմ խաղում։ Պլիմուտ Արգայլի կազմում անգլիացին անցկացրեց 38 հանդիպում՝ բաց թողելով 70 գնդակ և 5 խաղում պահելով իր դարպասը անառիկ։

2019-20 մրցաշրջանում Մեյսին վերադարձավ Արսենալ՝ դառնալով թիմի երրորդ դարպասապահը Բերնդ Լենոյից և Էմիլիանո Մարտինեսից հետո։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 20-ի դրությամբ*

## Ծանոթագրություններ

## Արտաքին հղումներ
* Մեյսին transfermarkt-ում
* Մեյսին soccerbase.com-ում
* Մեյսին WhoScored.com կայքում
* Մեյսին Արսենալի պաշտոնական կայքում
* Մեյսին Պրեմիեր Լիգայի պաշտոնական կայքում
* Մեյսին ՈՒԵՖԱ-ի պաշտոնական կայքում

Կատեգորիա:Ակրինգտոն Սթենլիի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բրիստոլ Ռովերսի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Հիբերնիանի ֆուտբոլիստներ
Կատեգորիա:Պլիմուտ Արգայլի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Թուփսի Քլեմենթ

**Թուփսի Քլեմենթ** (), (), նորվեգացի նկարչուհի։

Դանիացի նկարիչ Գադ Ֆրեդերիկ Կլեմենտի կինը։ Նա իր ամենահայտնի բնապատկերները նկարել է Սկագենում, որտեղ՝ 1908 թվականից 1920 թվականը ամառներն անցկացրել է ամուսնու հետ։

## Կրթություն
Ծնվել է Թրոնհեյմում, Քլեմենթը մայոր Հակոն Ջեբեի և Հեդվիգ Կլինգենբերգի դուստրն էր։ Մինչև Փարիզում իր ուսումնառությունը շարունակելը, սովորել է Հանս Հեյերդալի մոտ՝ Օսլոյում (1896 թվական) և Քրիստոֆ Ռոթի մոտ՝ Մյունխենում (1898-1999)։ Ուսումն ավարտել է Իտալիայում՝ 1905 թվականին։

## Կենսագրություն
Թուփսի Քլեմենթն ունեցել է մեծ գեղարվեստական պաշար, նախքան դանիացի նկարիչ Գադ Ֆրեդերիկ Կլեմենտի հետ հանդիպելը։ Զույգն ամուսնացել է Հռոմում՝ 1902 թվականին և հետագայում բնակվել Դանիայում։ Բացի դիմանկարներից, Թուփսին նկարել է ծաղիկներ, բնություն և բնապատկերներ։

Իր լավագույն նկարներից շատերն ավարտել է Սկագենում, որտեղ 1908-1920 թվականներին անցկացրել է իր ամառային հանգիստն ամուսնու հետ, հաճախ Լաուրից Տուկսենի և Վիգգո Յոհանսենի ընկերակցությամբ։ Նրա «Սկագենի լողափում խաղացող երկու աղջիկ» նկարը, նախկինում պատկանել է Քրիստիան X թագավորին, որն ամառն անց էր կացրել Սկագենում, Կլիտգարդենում։ Նրա աշխատանքներից շատերում զգացվում է ամուսնու ազդեցությունը, իսկ նրա բնապատկերներում արևի լույսի պատկերումը նույնպես, հավանաբար, ազդեցության արդյունք է։ 1920 թվականից զույգն ամռաներն անցկացրել է Իտալիայում։ Գ. Ֆ. Կլեմենտը մահացել է 1933 թվականին, իսկ Թուփսին՝ 1959 թվականին։ Նրանք երեխաներ չեն ունեցել։

## Ծանոթագրություններ

## Արտաքին հղումներ
* To af Tupsy Clements malerier ejet af Joan Schersat Mikkelsen 
* Joan Schersat Mikkelsens artikel om Ella Heide viser Johannes Wilhjelms maleri *Malerinder på Skagen* (1912), hvor Tupsy Clement ses malende
* Tupsy Clement i Kunstindeks Danmark & Weilbachs kunstnerleksikon

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Նորվեգացի նկարչուհիներ
Արտակ Կամսարական

**Արտակ Կամսարական** կամ **Արտակ Կամսարյան** (ծննդյան և մահվան թվականներն անհայտ, 9-րդ դարի կես - 10-րդ դարի սկիզբ), Հայ իշխան Կամսարականների իշխանական տոհմից, Պահլավունիների իշխանական տոհմի նախապապ-հիմնադիրը։ Նրա որդին է Ապուղամր Պահլավունին, թոռն է Գրիգոր Համզա Պահլավունին, թոռնորդին՝ Վասակ Պահլավունին և թոռան թոռն է Գրիգոր Մագիստրոսը։

## Պահլավունիների տոհմի հիմնադրում

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 304
* [«Գրիգոր Մագիստրոսի թղթերը», [Կարապետ Կոստանյան], 1910, Ալեքսանդրապոլ (Գյումրի), Էջ Ժա]

Կատեգորիա:Կամսարականներ
Կատեգորիա:Պահլավունիներ
Հադի Էն'ջայ

**Հադի Ջաթու Էն'ջայ** (, Օսլո), նորվեգացի երգիչ, երգահան, գրող և լրագրող։ Հայրը գամբիացի է, մայրը՝ նորվեգացի։ Մեծացել է Օսլոյի մոտակայքում գտնվող Կոլբոտն բնակավայրում։ Ընտանիքի հինգ երեխաներից ավագն է։

## Կարիերա
Էն'ջայը որպես թղթակից աշխատել է «Dagsrevyen» հեռուստահաղորդման համար, ինչպես նաև սանդղակագիր է «Dagbladet» թերթում։ Էրիկ Սոլբաքենի և Նադյա Հասնաուի հետ միասին վարել է Եվրատեսիլ 2010 երգի մրցույթը։ 2009, 2010, 2011 և 2013 թվականներին նորվեգական NRK 1 հեռուստաալիքի եթերում վարել է ամենամյա հեռուստամարաթոնը։

Բացի այդ, Էն'ջայը վարել է Նորվեգիայում 2011 թվականի ահաբեկչական գործողությունների 77 զոհերին նվիրված հիշատակի ազգային օրվա հեռուստատեսային հաղորդումը, ինչպես նաև 2012 թվականի հուլիսի 22-ին կազմակերպված հիշատակի համերգը։

2011 թվականին Էրիկ Սոլբաքենի, իսկ 2012 և 2013 թվականներին Աննե Ռիմմենի հետ Համարի օլիմպիական ամֆիթատրոնից վարել է հեղինակավոր «Idrettsgallaen» սպորտային մրցանակաբաշխությունը։ Շոուն ցուցադրվում էր NRK հեռուստաալիքով։

Էն'ջայը բազմիցս այցելել է Նորվեգիա թե՛ որպես սոլո արտիստ, և թե՛ որպես «Queendom» երգիծական խմբի անդամ, որը բաղկացած էր նրանից և ևս չորս սևամորթ նորվեգացի կանանցից, որոնք բոլորն էլ ունեին աֆրիկյան ծագում։

## Սկավառակագրություն
Էն'ջայը թողարկել է երեք սոլո ալբոմ.
**«Սպիտակ ստեր» ()* - թողարկվել է 2005 թվականի սեպտեմբերի 16-ին,
**«Բարի գալուստ տուն» ()* - թողարկվել է 2009 թվականի հունիսի 1-ին,
**«Ազատության աշխարհը» ()* - թողարկվել է 2010 թվականի հունվարի 25-ին։

Էն'ջայը նաև *Mitt lille land* ալբոմի (2011) համահեղինակ է։

## Անձնական կյանք
2010 թվականին տասներկու տարվա ընկերությունից հետո Էն'ջայն ամուսնացել է Ֆրեդերիկ Պեդերսենի հետ, սակայն երկու տարի անց զույգը խզել է հարաբերությունները։

2014 թվականին Էն'ջայը հաստատեց, որ հարաբերությունների մեջ է «Labour Party» կուսակցության քաղաքական գործիչ Թրոնդ Գիսկեի հետ։ 2015 թվականի սեպտեմբերին երգչուհին հայտարարեց իր հղիության մասին, իսկ նրանց դուստրը ծնվեց 2016 թվականին։

## Ծանոթագրություններ

Կատեգորիա:Նորվեգացի գրողներ
Կատեգորիա:Նորվեգացի երաժիշտներ
Կատեգորիա:Նորվեգացի երգիչներ
Կատեգորիա:Նորվեգացի երգչուհիներ
Կատեգորիա:Նորվեգացի լրագրողներ
Կատեգորիա:Նորվեգացի հաղորդավարներ
Վաչե Ումր-Շատ

**Վաչե Վահանի Ումր-Շատ**  (Ումր-Շատյան, ), հայ դաշնակահար, պրոֆեսոր։ ՀԽՍՀ վաստակավոր ուսուցիչ (1962)։

## Կենսագրություն
Վաչե Ումր-Շատը ծնվել է 1922 թվականին Թիֆլիսում մանկավարժ-երաժիշտ Վահան Ումր-Շատի ընտանիքում։ 1948 թվականին ավարտել է Թբիլիսիի կոնսերվատորիան, ապա կատարելագործվել է Մոսկվայում։ 1949-1952 թվականներին դասավանդել է Լենինականի երաժշտական ուսումնարանում, 1952-1998 թվականներին՝ Երևանի Ռոմանոս Մելիքյանի անվան երաժշտական ուսումնարանում։ 1963-1998 թվականներին աշխատել է Երևանի Կոմիտասի անվան պետական կոնսերվատորիայում (1992 թվականից՝ պրոֆեսոր)։ 1960 թվականից եղել է ՀԽՍՀ մշակույթի նախարարության մեթոդկաբինետի դաշնամուրի բաժնի ղեկավարը։ Ստեղծել է դաշնամուրի դասավանդման դպրոց։ Մահացել է Երևանում։

## Երկեր
* Умр-Шат Ваче, Школа игры на фортепиано (пособие), ч. 1,2, Ереван, 1973, 1978.

## Հիշատակ
Վաչե Ումր-Շատի հոբելյանական տարեդարձներին նրա սան, ՀԽՍՀ ժողովրդական արտիստ Սվետլանա Նավասարդյանը ավանդաբար հանդես է գալիս ուսուցչի հիշատակին նվիրված մենահամերգներով։

## Ծանոթագրություններ

## Արտաքին հղումներ
* Վաչե Ումր-Շատ-95, «Հայից հայ»

Կատեգորիա:Հայ դաշնակահարներ
Կատեգորիա:Հայ մանկավարժներ
Կատեգորիա:ՀԽՍՀ վաստակավոր ուսուցիչներ